b'\n_START_ARTICLE_\nComanche\n_START_PARAGRAPH_\nComanche er en nordamerikansk indianerstamme med rundt 10\xc2\xa0000 medlemmer, hvorav rundt halvparten lever i Oklahoma og resten er konsentrert i Texas, California og New Mexico.\n_START_SECTION_\nBeskrivelse\n_START_PARAGRAPH_\nHistorisk bodde comanchene i det som i dag er det \xc3\xb8stlige New Mexico, s\xc3\xb8rlige Colorado, s\xc3\xb8rlige Kansas, hele Oklahoma og store deler av Texas. Comanche var et tallrikt folkeslag av jegere/samlere, som gikk over til hestekulturen etter kontakten med europeiske erobrere._NEWLINE_Det ansl\xc3\xa5s at der kunne have v\xc3\xa6rt omkring 45.000 comancher sist p\xc3\xa5 1700-tallet. Mwn et annet tall som av og til nevnes er 20\xc2\xa0000 comancher._NEWLINE_Det er forskjellige teorier om opprinnelsen av navnet comanche. Den mest aksepterte er at det stammer fra det spanske ordet \xc2\xabkomantcia\xc2\xbb; \xc2\xabde som vil sl\xc3\xa5ss (mot oss)\xc2\xbb, \xc2\xabde som er mot oss\xc2\xbb, eller \xc2\xabfremmede\xc2\xbb. Alternativt kan navnet stamme fra det spanske \xc2\xabcamino ancho\xc2\xbb, som betyr \xc2\xabbred sti\xc2\xbb. Tidlige franske og amerikanske oppdagere kjente comanchene som padouca (eller paducah), deres siouxie navn. Comanchene selv foretrekker navnet numunuu, som betyr \xc2\xabfolket\xc2\xbb._NEWLINE_Comanchene var det dominerende folkeslag i de s\xc3\xb8rlige pr\xc3\xa6riesletter, der de underla seg andre tidlige folkeslag og solgte dem som krigsslaver til spanske og meksikanske erobrere. De innfanget ogs\xc3\xa5 tusenvis av spanske, meksikanske og amerikanske kolonister og erobrere._NEWLINE_Comanche atskilte seg som en egen gruppe fra shoshonefolket i Wyoming omkring \xc3\xa5r 1700, der de fikk fatt i hester fra puebloindianere etter pueblorevolusjonen. Comanchene br\xc3\xb8t ut og bygget opp sitt temmelig store territoriim ved hjelp av hester, som gav dem strategiske og logistiske fortrinn i forhold til nabofolkene._NEWLINE_Comanchespr\xc3\xa5ket er ett av numicspr\xc3\xa5kene, som h\xc3\xb8rer til den uto-aztekiske spr\xc3\xa5kfamilie. Noen ganger klassifiseres comanchespr\xc3\xa5ket som del av shoshonisk. I dag er det bare 1% av comanchene som behersker sitt spr\xc3\xa5k._NEWLINE_Hvert \xc3\xa5r i juli samles comanchefolk fra de amerikanske stater for \xc3\xa5 feire sin kulturarv i Walters i Oklahoma, ved den \xc3\xa5rlige comanchehjemkomst pow-wow. Comanche Nation Festival avholdes hver september. Stammeavdelingen Comanche Little Ponies abholder to store dansebegivenheter om \xc3\xa5ret i mai og hvert nytt\xc3\xa5r._NEWLINE_I 2002 etablerte stammen Comanche Nation College et videreg\xc3\xa5ende stammeutdannelsesinstitutt med to-\xc3\xa5rig utdannelsesforl\xc3\xb8p i Lawton.'